Swydd-ddisgrifiad Staff Cymorth
	Teulu swyddi:
	Polisi ac Ymchwil

	Band cyflog:
	Band 2

	Ystod cyflog:
(pro-rata)
	£33,233 - £42,727
Disgwylir i bob aelod newydd o staff ddechrau ar raddfa isaf y band priodol.  Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.



	Teitl y swydd:
	Cynghorydd Polisi ac Ymchwil 

	Cyfeirnod:
	MBS-164-26

	Swyddfa:
	Kiera Marshall AS

	Oriau gwaith:
	37 awr yr wythnos 
Bydd angen gweithio rhywfaint gyda'r nos ac ar benwythnosau.
Efallai y bydd gofyn i ddeiliad y rôl weithio y tu allan i’w oriau gwaith arferol.

	Natur y penodiad:
	Parhaol 
Fel Aelod o'r Senedd, rwyf yn dal swydd fel cynrychiolydd etholedig. Pan fydd fy nghyfnod fel Aelod o'r Senedd yn dod i ben, bydd y swydd hon yn dod i ben.

	Lleoliad:
	Tŷ Hywel a Swyddfa’r Etholaeth
Efallai y bydd gofyn i ddeiliad y rôl deithio i wneud gwaith o bryd i'w gilydd.
Efallai y bydd gofyn i ddeiliad y rôl ymweld ag amrywiaeth o leoliadau ar draws fy etholaeth, gan gynnwys lleoliadau gwledig, lle nad yw trafnidiaeth gyhoeddus ar gael, o bosibl.



	Gwybodaeth ychwanegol:

	Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran.

	Sylwer, bydd y penodiad yn amodol ar eirdaon a gwiriad diogelwch.




Ynglŷn â’r rôl
	Polisi ac Ymchwil

	Mae deiliaid swyddi Polisi ac Ymchwil yn gyfrifol am wneud gwaith ymchwil neu ddadansoddi ar faterion penodol, neu amrywiaeth o faterion, er mwyn rhoi gwybodaeth berthnasol i’r Aelodau neu’r Grwpiau. Ar brydiau, bydd angen darparu argymhellion neu opsiynau pragmatig sy'n canolbwyntio ar weithredu ar gyfer ymdrin â’r mater dan sylw. Bydd gweithgareddau'n cael eu cynnal ar lefel sy'n briodol i'r radd.
Mae’r prif nodweddion fel a ganlyn:
· Nodi canlyniadau ac effeithiau posibl drwy graffu ar waith Llywodraeth Cymru a chyrff eraill.
· Dadansoddi problemau, cynhyrchu opsiynau a gwerthuso.
· Cyfrannu at y gwaith o ddatblygu a llunio polisi.
· Gweithio mewn partneriaeth (yn fewnol ac yn allanol) i wneud gwaith ymchwil; dylanwadu ar ddogfennau polisi, strategaethau ac arferion gwaith; ac amlinellu goblygiadau dylanwadau allanol a thueddiadau fel datblygiadau mewn deddfwrfeydd eraill.

	Diben y swydd

	Bydd Swyddog Polisi ac Ymchwil Band 2 sy’n gweithio i Aelod o'r Senedd yn ymgymryd â gwaith ymchwil polisi manwl, yn drafftio papurau briffio ac yn cefnogi gwaith deddfwriaethol. Bydd yn gweithredu fel cynghorydd i'r Aelod ar faterion polisi, yn helpu i lunio strategaethau gwleidyddol, ac yn ymgysylltu â rhanddeiliaid.




Manyleb y person

	Sgiliau ac ymddygiadau

	· Y gallu i reoli blaenoriaethau lluosog, gan gynnwys ymdrin â thasgau brys wrth gynnal ymchwil hirdymor.
· Ymwybyddiaeth wleidyddol a meddwl strategol, gyda dealltwriaeth o bolisïau’r blaid a phryderon etholaethau.
· Sgiliau o ran rheoli rhanddeiliaid ac ymgysylltu'n effeithiol â sefydliadau allanol ac arbenigwyr polisi.
· Hyfedredd o ran defnyddio’r offer a'r cyfarpar arferol ar gyfer y swydd – er enghraifft, pecynnau meddalwedd safonol – a phrofiad o ddefnyddio cyfryngau ar-lein mewn cyd-destun gwaith.
· Sgiliau cyfathrebu llafar ac ysgrifenedig datblygedig iawn, er mwyn gallu cyflwyno gwybodaeth yn effeithiol.
· Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i'r materion hyn.
· Y gallu i weithio ar y cyd fel rhan o dîm bach. 

	Gwybodaeth a phrofiad

	· Dealltwriaeth gref o'r gyfraith a’r fframweithiau rheoleiddio y mae’r Aelodau a’r Grwpiau yn gweithredu o’u mewn. Mae hyn yn cynnwys fframweithiau’r Senedd (safonau ymddygiad, gwariant ac ati), yn ogystal â fframweithiau ehangach a chyffredinol, a’r gallu i ddarparu cyngor gwybodus i’r Aelod a chydweithwyr ar y materion hyn.
· Sgiliau dadansoddi ac ymchwil cryf, gyda'r gallu i ddehongli deddfwriaeth a data cymhleth.
· Sgiliau cyfathrebu ysgrifenedig a llafar rhagorol, gyda'r gallu amlwg i lunio adroddiadau a phapurau briffio clir ac argyhoeddiadol.
· Dealltwriaeth o brosesau gwleidyddol a phrosesau’r Senedd gan gynnwys gwaith llunio polisïau a gweithdrefnau deddfwriaethol.
· Gwybodaeth am y gyfraith ac arfer da sy'n gysylltiedig â diogelu data a diogelwch gwybodaeth.
· Profiad a dealltwriaeth ymarferol o’r gyfraith ac arfer da sy’n gysylltiedig ag iechyd, diogelwch a llesiant, gan gynnwys asesiadau risg, mesurau rheoli, a gwybod pryd i geisio cyngor cymwys.
· Profiad o roi mesurau diogelu cymesur ar waith mewn perthynas â phlant ac oedolion sy’n agored i niwed.

	Meini prawf dymunol

	· Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
· Yn arddel amcanion a gwerthoedd y blaid.


	Cymwysterau

	· Y gallu i ddangos gwybodaeth neu brofiad o ystod o weithdrefnau gwaith yn seiliedig ar brofiad gwaith perthnasol a/neu gymhwyster galwedigaethol – e.e. NVQ lefel 3 neu 4 neu gymhwyster cyfatebol mewn pwnc perthnasol.
· Tystiolaeth o sgiliau rhifedd a llythrennedd e.e. TGAU Saesneg / Cymraeg a Mathemateg (neu gymwysterau cyfatebol) Gradd C neu uwch, neu brofiad arall addas.

	Sgiliau iaith

	· Mae sgiliau Cymraeg yn hanfodol ar gyfer y swydd hon, ac fe’u haseswyd fel a ganlyn:
· Gwrando: Gloywi
· Siarad: Gloywi
· Darllen: Gloywi
· Ysgrifennu: Gloywi
· Caiff y sgiliau hyn eu hasesu fel rhan o’r broses ddethol.  



	Gwybodaeth ychwanegol am lefelau sgiliau iaith

	
	Cyfateb yn fras i
	Gwrando
	Siarad
	Darllen
	Ysgrifennu

	Gloywi
	Cymhwyster iaith:
Safon A neu radd mewn Cymraeg 
Safon A neu radd drwy gyfrwng y Gymraeg 
Cymhwyster cyfieithu
	Yn deall pob sgwrs a chyfarwyddyd yn gwbl hyderus.
	Yn gallu siarad yn helaeth ac yn gwbl hyderus, hyd yn oed am faterion anghyfarwydd.
	Yn deall pob math o destun yn gwbl hyderus.
	Yn gallu ysgrifennu pob math o destun yn gwbl hyderus.




Prif ddyletswyddau

	Gwaith dadansoddi polisïau ac ymchwil manwl

	· Drafftio briffiau, adroddiadau a dadansoddiadau polisi cynhwysfawr.
· Nodi tueddiadau a thynnu sylw at faterion allweddol a allai effeithio ar yr etholaeth neu'r agenda wleidyddol.
· Darparu cymorth ymchwil ar gyfer dadleuon, pwyllgorau ac ymgynghoriadau’r Senedd.
· 

	Gwaith deddfwriaethol a seneddol

	· Drafftio a chyflwyno cwestiynau, cynigion, areithiau a gwelliannau ar gyfer y Senedd.
· Monitro Biliau, papurau ac adroddiadau pwyllgorau, gan grynhoi’r pwyntiau allweddol.  
· Rhoi cymorth i’r Aelod wrth baratoi ar gyfer dadleuon, pwyllgorau a chyfarfodydd gyda Gweinidogion.
· Sicrhau bod yr holl ddeunyddiau cyfathrebu yn cydymffurfio â rheolau'r Senedd

	Ymgysylltu â rhanddeiliaid ac yn allanol

	· Cysylltu â melinau trafod, elusennau, grwpiau eiriolaeth a busnesau i gasglu gwybodaeth gan arbenigwyr.
· Meithrin a chynnal perthnasoedd ag arbenigwyr polisi, gweision sifil a sefydliadau lleol.
· Drafftio ymatebion i ymholiadau sy'n ymwneud â pholisi gan etholwyr, grwpiau ymgyrchu a’r cyfryngau.
· Darparu cyngor a chyfeiriad technegol i Aelodau a staff eraill ynghylch dewis a defnyddio cyfryngau cyfathrebu amrywiol


	Arwain tîm

	· Gall oruchwylio neu gydlynu staff ymchwil iau neu interniaid i sicrhau allbwn ymchwil o safon.
· Cynorthwyo gwaith i reoli gohebiaeth sy'n ymwneud â pholisïau o fewn y swyddfa.
· Sicrhau bod yr holl waith sy'n gysylltiedig â pholisïau yn cyd-fynd â safbwynt y blaid a blaenoriaethau seneddol.
· Cynllunio a rheoli ei lwyth gwaith ei hun yn unol â gofynion yr Aelod.
· Gwneud penderfyniadau o fewn canllawiau neu brotocolau.

	Rhwymedigaethau yn y gweithle

	Diogelu data / diogelwch gwybodaeth:
· Cefnogi a chynghori'r Aelod  i gydymffurfio â'i rwymedigaethau sy'n ymwneud â diogelu data a diogelwch gwybodaeth, yn unol â deddfwriaeth a chodau ymarfer perthnasol.
Iechyd, diogelwch a llesiant:
· Cefnogi a chynghori'r Aelod i gydymffurfio â'i rwymedigaethau sy'n ymwneud ag iechyd, diogelwch a llesiant, yn unol â deddfwriaeth a chodau ymarfer perthnasol.
Diogelu:
· Cefnogi a chynghori'r Aelod i gydymffurfio â'i rwymedigaethau sy'n ymwneud â diogelu plant ac oedolion sy’n agored i niwed, yn unol â deddfwriaeth a chodau ymarfer perthnasol.

	Arall

	· Gweithredu o fewn y gyfraith a’r fframweithiau rheoleiddio y mae’r Aelodau a’r Grwpiau'n gweithredu o’u mewn, gan gynnwys fframweithiau'r Senedd (safonau ymddygiad, gwariant ac ati) a fframweithiau ehangach a chyffredinol (dyletswyddau cyfreithiol).
· Cyflawni dyletswyddau eraill sy'n gymesur â'r band hwn, yn ôl yr angen, i gefnogi'r Aelod.

